Beautiful Eyes

Beautiful Eyes (בעברית: עיניים יפות) הוא המיני-אלבום הרביעי של הזמרת-היוצרת האמריקאית טיילור סוויפט. המיני-אלבום יצא לאור ב-15 ביולי 2008 על ידי ביג משין רקורדס באופן בלעדי לחנויות וול-מארט בארצות הברית ובאינטרנט. האלבום נמנה עם זרם הקאנטרי-פופ, וכלל שני שירים מקוריים חדשים של סוויפט, "Beautiful Eyes" ו-"I Heart ?" וגרסאות חלופיות לשירים מאלבום הבכורה שלה, Taylor Swift‏ (2006). בעותק ה-DVD של המיני-אלבום, נכללו בנוסף לשירים גם הווידאו קליפים של הסינגלים מתוך האלבום הראשון Taylor Swift. Beautiful Eyes הגיע למקום התשיעי במצעד 200 האלבומים של הבילבורד ולמקום הראשון במצעד אלבומי הקאנטרי של בילבורד, ממנו הדיח את אלבום הבכורה שלה. "I Heart Question Mark" יצא כסינגל שיווקי ביוני 2008. אף על פי שהמיני-אלבום לא קודם על ידי סוויפט, היא ביצעה את שיר הנושא במספר הזדמנויות. סוויפט זכתה להצלחה רבה עם יציאתו לאור של אלבום הבכורה שלה Taylor Swift‏ (2006), והתחילה לעבוד על אלבום האולפן השני שלה, Fearless ‏(2008), בשנת 2007. באותה תקופה, היא קיבלה מספר הודעות דואר אלקטרוני ממעריצים שביקשו שסוויפט תוציא חומר חדש, מה שהביא אותה להוציא את Beautiful Eyes: ”חשבתי שזה אולי יספק אותם עד צאת האלבום החדש בסתיו”. המוזיקה ב-Beautiful Eyes היא מוזיקת קאנטרי-פופ ומוזיקה בת-זמננו. המיני-אלבום כולל גרסאות חדשות של שירים מ-Taylor Swift: גרסה חלופית של "Should've Said No", הסינגל החמישי מתוך האלבום, גרסה אקוסטית של "Teardrops on My Guitar", הסינגל השני מהאלבום, עריכת רדיו של "Picture to Burn", הסינגל הרביעי מהאלבום, ו-"I'm Only Me when I'm with You", סינגל שיווקי מהאלבום. המיני-אלבום כולל גם שני שירים מקוריים, "Beautiful Eyes" ו-"I Heart Question Mark", אותו כתבה בשנת 2003. ה-DVD של המיני-אלבום כולל וידאו קליפים של הסינגלים מתוך Taylor Swift, כמו גם וידאו קליפ שנעשה ל-"Beautiful Eyes" מצילומים ממסיבת יום הולדת השמונה עשר של סוויפט. סוויפט לא רצתה שהמיני-אלבום יתפס בטעות כאלבום השני שלה, ולכן הוציאה אותו באופן בלעדי ברשת הקמעונאות האמריקאית וול-מארט. האלבום היה זמין רק בחנויות וול-מארט ובאתר האינטרנט של הרשת. כמו כן, הוא היה במהדורה מוגבלת משום שסוויפט הרשתה לחברת התקליטים שלה לייצר רק מספר מסוים של עותקים. Beautiful Eyes הגיע למקום התשיעי במצעד 200 האלבומים של הבילבורד, עם מכירות של 45,000 עותקים בשבוע הראשון; הוא נשאר במצעד במשך 20 שבועות. המיני-אלבום הגיע למקום הראשון במצעד אלבומי הקאנטרי של בילבורד, ממנו הדיח את אלבום הבכורה שלה. עם Taylor Swift במקום השני, הפכה סוויפט לאמן הראשון שמחזיק בשני המקומות בו זמנית, מאז ליאן ריימס שעשתה זאת ב-1997 עם אלבומיה Blue‏ (1996) ו-Unchained Melody: The Early Years ‏(1997). בסך הכל, נשאר המיני-אלבום 28 שבועות במצעד. במצעד סוף השנה של מצעד 200 האלבומים של הבילבורד הגיע המיני-אלבום למקום ה-192. נכון לאוגוסט 2012, המיני-אלבום מכר 304,000 עותקים בארצות הברית. "I Heart Question Mark" יצא כסינגל שיווקי לקידום מכירות Beautiful Eyes ב-23 ביוני 2008. סוויפט קידמה את Beautiful Eyes בצורה מינימלית משום שלא רצתה יתפס בטעות כאלבום השני שלה, אך הופיעה עם שיר הנושא במספר מקומות. השיר בוצע לראשונה ב-2005, בתערוכת מוזיקה שנתית שהתקיימה באנהיים, קליפורניה. מידע על האלבום Beautiful Eyes באתר MusicBrainz מידע על האלבום Beautiful Eyes באתר AllMusic האלבום Beautiful Eyes באתר Discogs רוברט אליס אוראל, אנג'לו פטרגליה, נייתן צ'פמן "Wal-Mart "Eyes" New Taylor Swift Project", gactv.com, ‏ 15 ביולי 2008 "Taylor Swift - Beautiful Eyes", allmusic.com "Beautiful Eyes (Wal-Mart Exclusive) (Includes DVD)", walmart.com Hasty, Katie, "Nas Dethrones Lil Wayne Atop Billboard 200", billboard.com, ‏ 23 ביולי 2008 "Taylor Swift - Chart History", billboard.com Morris, Edward, "Taylor Swift Bumps Herself Out of No. 1 Slot", cmt.com, ‏ 25 ביולי 2008 "Taylor Swift owns top of country chart", countrystandardtime.com, ‏ 23 ביולי 2008 "BILLBOARD 200 ALBUMS - YEAR END 2008", billboard.com Trust, Gary, "Ask Billboard: Taylor Swift's Career Sales", billboard.com, ‏ 25 באוגוסט 2012 "Taylor Swift - I Heart ?", allmusic.com Gold & Platinum, RIAA (באנגלית אמריקאית) Taylor Swift: The Receipts, ATRL, ‏3 בפברואר 2021